Document ID: 32012D0468
Publication Date: 2012-08-07

Content:
32012D0468
L 212/19
SLUŽBENI LIST EUROPSKE UNIJE
PROVEDBENA ODLUKA KOMISIJE
od 7. kolovoza 2012.
o izmjeni Provedbene odluke 2012/262/EU o izmjeni Odluke 2008/589/EZ o uspostavljanju posebnog programa kontrole i inspekcije u vezi sa stokovima bakalara u Baltičkom moru
(2012/468/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredaba (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredaba (EEZ) br. 2847/93, (EZ) br. 1627/94 i (EZ) br. 1966/2006 (1), a posebno njezin članak 95.,
budući da:
(1)
Odlukom Komisije 2008/589/EZ (2) uspostavljen je poseban program kontrole i inspekcijskih pregleda koji se primjenjivao u razdoblju od četiri godine kako bi se osigurala usklađena provedba višegodišnjeg plana koji je utvrđen Uredbom Vijeća (EZ) br. 1098/2007 (3) o utvrđivanju višegodišnjeg plana za stokove bakalara u Baltičkom moru i ribarstvo koje iskorištava te stokove.
(2)
Kako bi se ispravila greška u pisanju koja je nastala u postupku usvajanja Provedbene odluke Komisije 2012/262/EU (4) te da se slijedom toga Odluka uskladi s mišljenjem Odbora za ribarstvo i akvakulturu, riječi „ili će se vjerojatno baviti” brišu se iz stavka 3. članka 1. te Odluke.
(3)
Provedbenu Odluku 2012/262/EZ treba stoga na odgovarajući način izmijeniti.
(4)
Mjere predviđene u ovoj Odluci utvrđene su sporazumno s predmetnim državama članicama.
(5)
Mjere predviđene u ovoj Uredbi u skladu su s mišljenjem Odbora za ribarstvo i akvakulturu,
DONIJELA JE OVU ODLUKU:
Članak 1.
Stavak 3. u članku 1. Provedbene odluke 2012/262/EU zamjenjuje se sljedećim:
„3. članak 2. zamjenjuje se sljedećim:
‚Članak 2.
Područje primjene
„3.1. Poseban program kontrole i inspekcijskih pregleda obuhvaća kontrolu i inspekcijske preglede:
(a)
ribolovnih aktivnosti plovila iz članka 2. Uredbe (EZ) br. 1098/2007 i ribarskih plovila svih dužina koja se bave ribolovom lososa;
(b)
sve povezane aktivnosti uključujući iskrcaje, mjerenje težine, stavljanje na tržište, prijevoz i skladištenje ribarskih proizvoda i evidentiranje iskrcavanja i prodaje.
2. Poseban program kontrole i inspekcijskih pregleda primjenjuje se u razdoblju od pet godina.’ ”
Članak 2.
Ova Odluka stupa na snagu sljedećeg dana od dana objave u Službenom listu Europske unije.
Sastavljeno u Bruxellesu 7. kolovoza 2012.

EuroVoc Classification:
Level 1 (Primary): 100156
100155
Level 2 (Secondary): 100252
100243
Level 3 (Tertiary): 2476
3146
1652
3544
All Tags: 1871
2308
2437
5229